cyanic-selkie/wikianc huggingface dataset:
Afghan War Diary
Dødsfall blant sivile under «menneskejakt-operasjoner»
Capture/kill teams (som i andre land omtales som dødsskvadroner) er aktive i området, blant annet knyttet til den amerikanske Task Force 373, som forholder seg til den såkalte «Jpel-listen» (the joint prioritised effects list). ( 373-styrken er en etterfølger av Task Force 5. Organisasjonen Task Force 5 ble slått sammen med Task Force 20 som opererte i Irak og ble til Task Force 121.) Det finnes også en britisk enhet som omtales som Task Force 42. Denne er sammensatt av personell fra Special Air Service, Special Boat Service, og kommandosoldater fra Special Reconnaissance Regiment. Disse opererer i Helmand provinsen. Bruk av slike capture/kill teams er etablert politikk.
Under jakt på Talibanoffiseren Qari Ur-Rahman (kodenavn «Carbon») ble det bedt om assistanse fra et AC 130 Spectre gunship, hvoretter det ble drept syv afghanske politimenn.
Den 12. juni 2007 var det et møte med Governor Sherzai hvor drapet på politimennene ble diskutert. Mindre enn en uke etter dette møtet forsøkte en gruppe fra 373-styrken å drepe Abu Laith al-Libi, som er et påstått medlem av al-Qaeda member fra Libya. Fem raketter blir skutt mot et anlegg i Nangar Khel i Paktika provinsen sør for Khost. Når amerikanske styrker nådde frem til landsbyen fant de at en islamskole var ødelagt, at seks barn var drept og ett syvende var alvorlig såret. Dette barnet døde senere av skadene.
Abu Laith al-Libi er senere rapportert drept i nærheten av den pakistanske landsbyen Mir Ali nord i Waziristan. Han ble drept med et Hellfire missil skutt fra en Predator drone.
373-styrken kalte inn et luftangrep 4. oktober 2007 for angrep på et hus i landsbyen Laswanday omtrent 10 kilometer fra Nangar Khel i Paktika provinsen. Angrepet ble gjennomført med 250 kg Paveway bomber. Fire menn, en kvinne og en jente ble drept. I tillegg ble et dusin amerikanske soldater skadet. Det ble senere rapportert at ingen fiendtlige soldater var drept eller pågrepet.
Under et søk etter to påståtte al-Qaeda ledere i Paktika provinsen Bitonai og Nadr, som begge er på JPEL-listen, så ble 503rd Infantry Regiment (Airborne) bedt om å støtte 373-styrken. Søket pågikk rett utenfor byen Orgun, som er tett på U.S. Forward Operating Base (FOB) Harriman. Byen ligger på 2300 meters høyde og er omgitt av fjell. Det er stasjonert 300 soldater der og en mindre enhet fra CIA. En luftbåren angrepsstyrke (kodenavn «Operation Spartan») landet der Bitonai og Nadr skulle holde til, men klarte ikke å finne dem. Fra en lokal informant fikk de vite at de to var omtrent 3 kilometer unna. 373-styrken pågrep da de to mennene, sammen med 33 andre på stedet og førte dem til FOB Harriman for avhør og videre overføring til fengselet i Bagram.
Under jakt på en påstått militant afghaner (kodenavn «Ballentine») ble det i november 2009 drept en kvinne og fire andre som i henhold til rapportene tok til våpen. Morgenen etter rapporterte den polske enheten i området Task Force White Eagle (enhet under kommando av U.S. 82nd Airborne Division) at 80 personer hadde samlet seg for å protestere på drapene.
Eksterne lenker
WikiLeaks
Scott Brown
Scott Brown er navnet til flere personer:
Nerses Bedros XIX Tarmouni
Nerses Bedros XIX Tarmouni (borgerlig navn Boutros Taza Tarmouni; født 17. januar 1940 i Kairo, Egypt, død 25. juni 2015 i Beirut) var patriark av Kilikia og dermed overhodet for den armensk-katolske kirke med sete i Beirut (Libanon).
Boutros Taza Tarmouni vokste opp i Kairo. Han studerte filosofi og teologi ved Det pavelige universitet Gregoriana. 1965 ble han ordinert til prest i Kairo og 1989 til armensk epark av Alexandria.
1999 ble han av den armensk-katolske synode valgt til patriark av Kilikia og bekreftet av pave Johannes Paul II. Han tok patriarksnavnet Nerses Bedros (Peter) XIX.
Episkopalgenealogi
Hans episkopalgenealogi er:
L’Indiscret aux bains de mer
L'Indiscret aux bains de mer er en fransk stumfilm fra 1897 regissert av Georges Méliès.
Den sivile våpenkontroll
Den sivile våpenkontroll i Norge ble etablert som en følge av lov av 28. juni 1927 om innførsel, utførsel, fremstilling og salg av våpen og ammunisjon samt deler derav (våpenloven). Den dukker første gang opp i statskalenderen i 1938 der den sorterer under Politikontoret. Den sivile våpenkontroll skulle først og fremst gi tillatelse til og føre kontroll med forhandleres omsetting av våpen. Den skulle også føre kontroll med og gi tillatelser til utførsel av flydeler.
Ved den nye våpenloven av 9. juni 1961 ble oppgavene til Den sivile våpenkontroll overført til politiet. Loven fastsatte også at Justisdepartementet kunne delegere til politiet innvilging av bevillinger til våpenhandlere. Da Justisdepartementet i ble omorganisert i 1960, ble saker vedrørende Den sivile våpenkontroll underlagt Rettskontoret i Politiavdelingen. Den sivile våpenkontroll holdt fram som egen «seksjon» i der til utgangen av 1963.
Washington County
Washington County er navnet på 31 fylker i USA. Det er landets vanligste fylkesnavn.
se også:
Peru under Panamerikanske leker 1963
Peru under Panamerikanske leker 1963. Peru deltok i de fjerde Panamerikanske leker som ble arrangert i São Paulo mellom 20. april og 7. mai 1963. De kom på syttendeplass med en sølv og en bronsemedalje.
Oghuztyrkisk
Oghuzspråk, også kalt sørvestlig tyrkiske språk, er en undergren av allminnelige tyrkiske språk innenfor den tyrkiske språkfamilien. Greinen omfatter omkring 150 millioner talende.
Navnet oghuz er referanse til oghuz-tyrkerne som vandret fra Altajfjellene til Sentral-Asia i det 8. århundre, og videre ekspanderte til Midtøsten og til Balkan som separate stammer.
Språkgruppen omfatter blant annet tyrkisk, som er offisielt språk i Tyrkia.
Sandviklia alpinanlegg
Sandviklia alpinanlegg er drevet av Finnsnes Skiklubb siden 1973 og tilhører Lenvik kommune i Troms fylke.
Totalt har skiklubben med seg rundt 60 personer hvert år som utfører en frivillig innsats enten i styret, som heisvakter, kafevakter, sportslig eller som driftspersonell. Finnsnes Skiklubb er medlem av Norges Idrettsforbund.
Gregor III Laham
Gregor III Laham (borgerlig navn Lutfi Laham; født 15. desember 1933 i Daraya i Syria) er emerittert melkittisk patriark av Antiokia.
Prest
Laham studerte teologi i Libanon og Roma, og ble presteviet i 1959.
Eksark (biskop)
Fra 1978 til 1996 var Laham den melkittiske patriarkens representant i Det hellige land (Jerusalem), først som vikar, fra 1991 som eksark. Ordinasjonen til erkeepark skjedde i 1981.
Patriark
Da han gikk av var den melkittiske kirken var inne i en krise blant annet på grunn av motstand mot Laham og kritikk av hans forvaltning av kirkens midler. Over ti fremstående biskoper boikottet synoden i 2016 i protest mot Laham.
Episkopalgenealogi
Hans episkopalgenealogi er:
Kreklingslekta
Kreklingslekta (Empetrum) er en liten slekt med eviggrønne dvergbusker i lyngfamilien. Tidligere ble den sammen med to andre slekter regnet til en egen kreklingfamilie (Empetraceae).
Plantene har en krypende vekst og er rikt forgrenet. Bladene er kransstilte eller spredte; de er læraktige, linjeformede til elliptiske og helrandete. Blomstene sitter enkeltvis på korte skudd fra bladhjørnene og kan være én- eller tvekjønnede. Det er tre begerblad og tre kronblad. Blomstene er vindpollinerte. Frukten er rund, steinfruktaktig og inneholder 6–9 frø. Kreklingartene vokser i boreal og subalpin skog, myr, tundra, høyfjell, lynghei og sanddyner.
Liste over kulturminner i Gausdal
Liste over kulturminner i Gausdal er en oversikt over fredede og/eller bevaringsverdige bygninger og elementer i Gausdal. Data er hentet fra Riksantikvarens liste over kulturminner.
Kreklingslekta
Kreklingslekta er utbredt i den boreale sonen på den nordlige halvkule, men finnes også i de mildeste delene av Arktis og i fjellstrøk lenger sør. Arten Empetrum rubrum vokser lengst sør i Chile og Argentina samt på Falklandsøyene og Tristan da Cunha i Sør-Atlanteren. DNA-sekvensering viser at krekling har spredt seg til den sørlige halvkule relativt nylig, i midten av pleistocen for 560 000–930 000 år siden.
Liste over kulturminner i Gausdal
ID-nummer består av et lenket tall som går direkte til det aktuelle kulturminnet i Kulturminnesøk.
f
Kreklingslekta
Antall arter i slekta varierer mellom ulike oversikter fra én, Empetrum nigrum, til 18 i Vassiljevs monografi fra 1961. De fleste aksepterer minst to arter, E. nigrum i nord og E rubrum i sør. I Norge har det vært vanlig å skille mellom to arter, krekling (E. nigrum) og fjellkrekling (E. hermaphroditum). Krekling i snever forstand er særbu og diploid med 2n = 26 kromosomer, mens fjellkrekling har tvekjønnede blomster og er tetraploid med 2n = 52 kromosomer. Polyploidi har oppstått ved flere anledninger, så fjellkrekling regnes ikke lenger som en gyldig art.
Arter
Det er nå vanlig å regne følgende kreklingarter som gyldige:
Flipsyde
Flipsyde er et amerikansk rap / R&B band fra Oakland, California. De har turnert sammen med Fort Minor, The Black Eyed Peas og Snoop Dogg. Singlen «Someday» ble valgt som NBCs temasang for Vinter-OL 2006 i Torino, Italia
Hallgrímur Pétursson
Hallgrímur Pétursson (født 1614 i Hólar på Island, død 27. oktober 1674) var en islandsk luthersk prest og dikter.
Hallgrímur var født i Hólar nord på Island, hvor onkelen var biskop og hans far var klokker. Som ung rømte han hjemmefra og til Fastlands-Europa, hvor han ble smedlærling. Den omreisende islandske presten Brynjólfur Sveinsson kom over Hallgrímur i Glückstadt, da en del av Danmark, og hjalp ham til å komme inn ved Vor Frue skole i København.
Prestegjerning
I det siste skoleåret fikk Hallgrímur Pétursson i oppgave å gi kristendomsundervisning til en gruppe islendinger som var hentet hjem fra et niårig fangenskap ved Barbareskkysten etter at de var blitt røvet av tyrkjaránið (egentlig algirske pirater). En av disse var den gifte kvinnen Guðríður Símonardóttir, som han gjorde gravid. Hallgrímur ble med de løskjøpte fangene tilbake til Island, hvor Guðríður fikk vite at mannen var død, og de to giftet seg straks med hverandre. Det uvanlige forholdet deres, medregnet at Guðríður var 16 år eldre enn ham, vakte oppsikt. Siden Guðríður viste seg å være enke og ikke gift kone da hun ble gravid, ble paret dømt for leiermål og ikke hor da deres sønn Eyolf ble født i 1637. Like fullt måtte det betales bot, og den hadde ikke paret råd til. Dermed ble Hallgrímur idømt offentlig pisking som straff, men en venn av ham fikk samlet inn penger til boten i stedet. Tormod Torfæus' far, sysselmannen Torfi Erlendsson (1598–1665), ergret seg over dette og reiste sak mot prestens venn. Torfi skal også ha godtet seg i den perioden Hallgrímur var suspendert fordi det hadde vært hull i nattverdsbegeret, slik at vin ble sølt utover nattverdsgjestene. Torfi kalte presten «en trellaktig slubbert», og Hallgrímur hevnet seg med en nidvise om Torfi. Dette var vanskelig for Torfis sønn Torfæus, som var prestens venn (ett år eldre enn hans sønn Eyolf) og lærte mye av Hallgrímur levende interesse for historie.
Kopist og dikter
Hallgrímur arbeidet som fisker og arbeider, men ble etter syv år på Island i 1644 utnevnt til prest av Brynjólfur Sveinsson, som nå var blitt biskop ved Skálholt. Også dette var noe uvanlig, ettersom Hallgrímur ikke hadde fullført utdannelsen sin i København. Han skikket seg likevel godt som prest, først ved Hvalsnes og deretter ved den ettertraktede Saurbær i Hvalfjörður fra 1651 til 1669.
Hallgrímur Pétursson skrev en rekke dikt, som Aldarháttur, Rímur af Lykla-Pétri og Magellónu, Króka-Refs rímur og en samling moralske barnerim. Han var knust da hans datter Steinunn Hallgrímsdóttir døde i 1649, tre et halvt år gammel. Hallgrímur bar inn en stein på 110 kilo og risset inn datterens navn og dødsår før han diktet en salme:
Da Hallgrímur ble spedalsk, skrev han et verk på 50 Passíusálmar, salmer hvor Jesu lidelse og hans egen gled sammen. Samlingen ble svært populær på Island, og han regnes blant de største islandske salmedikterne. I Norsk salmebok 2013 er han representert med 2 salmer, nr. 133: Guds Son dei tok til fange og nr. 368: Ja, du er konge, Jesus Krist, som er utdrag av to av pasjonssalmene. Derimot er hans salme Allt eins og blómstrið eina (Som fagre blomen ydder - oversatt til norsk av Anders Hovden) fjernet. Den er blitt sunget i de fleste islandske begravelser siden den ble skrevet.
Squaw Valley (California)
Squaw Valley, også kjent som Olympic Valley, er et tettsted ved elva Truckee i Placer County, øst i California i USA. Squaw Valley er kjent for å være arrangørbyen for Vinter-OL 1960. I 2016 hadde Squaw Valley 823 innbyggere.
Squaw Valley ligger i fjellområdene øst i California, ved bredden av elva Truckee, i nærheten av Lake Tahoe på grensen mellom California og Nevada. Squaw Valley ligger ca 125 km unna delstatshovedstaten i California, Sacramento, ca 40 km unna Nevadas delstatshovedstad, Carson City og ca 50 km unna Reno i Nevada. Oppover fjellene mot vest ligger Squaw Valley Ski Resort og OL-landsbyen.
Olympiske vinterleker
Palisades Tahoe – som inntil 2021 het Squaw Valley Ski Resort, var arena for OL-øvelsene. Dette er et av de største vintersportsstedene i USA. Det er det nest største vintersportsstedet i Lake Tahoe-området, etter Heavenly Mountain Resort, som ligger lenger mot sørøst. Squaw Valley Ski Resort er 15 km² stort og har 30 stolheiser.
Paul Håvard Østby
Østby utdannet seg til IT-ingeniør og lærer, men begynte å livnære seg av underholdning i 2001. Fra dette året var han i mange år tilknytett managementet Stand Up Norge.
Østby startet med revy i studietiden på Gjøvik og fortsatte med dette i Trondheim. Han bidro blant annet i UKE-revyene i 1997 og 1999.
I 2001 flyttet Østby til Oslo og medvirket på klubbkveldene til Stand Up Norge på Christian Kvart. I 2003 slo han seg sammen med Bye & Rønning Show, og i et par år lagde de show som humortrioen ØstBye & Rønning. Dette ble flere sommershow, nominasjon til Komipris og turne med Riksteatret.
Østby prøvde seg som programleder på TV3, som rapper i Bønder i Kamp, med humorinnslag på radio, som forfatter på Gyldendal Forlag, som kronikkforfatter i Oppland Arbeiderblad og mye annet før han fra 2007 slo seg sammen med kollega Gustav Nilsen, og satte opp sommershow på Toten med navnet Urbane Totninger.
Urbane Totninger satte i 2018 rekord med 34,500 publikummere.
I 2017 ble Paul nominert til Komipris for Beste mannlige scenekomiker.
Fjell i Buskerud
Dette er en liste over de 25 høyeste fjellene i Buskerud med en primærfaktor på minst 50 meter, samt andre kommunetopper over 1200 moh.
Søtt & salt
Søtt & salt er et musikkalbum med Merethe Trøan, utgitt i 1996.
Silviu Lung jr.
Silviu Lung junior (født 4. juni 1989) er en rumensk fotballspiller som spiller for den tyrkiske klubben Kayserispor.
Han er sønn av den tidligere fotballkeeperen Silviu Lung. Hans bror er den tidligere fotballkeeperen Tiberiu Lung.
Seán Kelly
Seán Kelly (irsk: Seán Ó Ceallaigh) er en tidligere proffsyklist. Kelly var en av de mest suksessfulle syklistene på 1980-tallet, og en av de beste klassiker-rytterne verden har sett. Blant hans meritter finner vi en Grand Tour-seier, ni klassiker-seire og syv seire på rad i Paris-Nice.
Przemysław Czerwiński
Przemysław Czerwiński (født 28. juli 1983 i Piła) er en polsk stavhopper.
Karriere
Czerwiński er fem ganger polsk mester i stavsprang; innendørs i 2002, 2004 og 2006, og i U23-klassen i 2003 og 2005.
Han deltok i Junior-VM 2002, der kom han på 8.-plass med 5,30 meter. I 2006 deltok han i sitt første EM, under EM i friidrett i Göteborg. Der endte han på femteplass med 5,65 meter.
Hans første internasjonale mesterskapsmedalje fikk han i 2010, da han fikk bronse under EM i friidrett 2010 i Barcelona.
Port of Tilbury Police
Port of Tilbury Police er en liten, spesialisert britisk politistyrke med ansvar for den del av London havn som ligger i Tilbury i Essex. Dette er den største delen av havneområdet som er underlagt Port of London Authority.
Tjenestemennene er underlagt Port of London Act, som gir full politimyndighet innenfor havneområdet, og rett til å forfølge mistenkte inn i andre områder. Alvorlige forbrytelser blir etterforsket av områdets regionale styrke, Essex Police.
Google Doodle
Begrepet «doodle» oppsto i 1998 og markerte Burning Man-festivalen i Nevada-ørkenen. Den eneste endringen av Google-logoen var en tegnet strekfigur bak den andre o-en i Google. De første doodlene hadde verken hyperlenker eller animasjoner. I mai 2018 presenterte Google den første doodlen med støtte for VR/360°-video. Den ble laget for å feire illusjonisten og filmregissøren Georges Méliès.
Google har et team av illustratører og ingeniører som utvikler og utformer de ulike doodlene. Ifølge Googles nettsted, hadde de per 2017 laget mer enn 2000 doodler.
Lubbock County
Lubbock County er et fylke i den amerikanske delstaten Texas. Det grenser mot Hale County i nord, Crosby County i øst, Lynn County i sør og mot Hockley County i vest.
Lubbock Countys totale areal er 2 333 km² hvorav 3 km² er vann. I 2000 hadde fylket 242 628 innbyggere og administrasjonssenteret ligger i byen Lubbock. Fylket har fått sitt navn etter oberst og Texas Ranger Thomas Saltus Lubbock.
Kapringen av Landshut
Kapringen av Landshut var en flykapring av Lufthansas Boeing 737 «Landshut», flyvning LH 181 fra Palma til Frankfurt am Main, i 1977. Det var en av de sentrale terrorhandlingene «den tyske høsten». Kapringen varte fra 13. til 18. oktober. Flyet ble bortført av den marxistiske Folkefronten for Palestinas frigjøring gjennom Middelhavet og Den arabiske halvøy til Mogadishu, der det til slutt ble befridd av den tyske antiterrorstyrken GSG9.
Aksjonen hadde sammenheng med den venstreekstreme terrororganisasjonen RAFs bortføring av arbeidsgiverpresident Hanns-Martin Schleyer. Både flykapringen og bortføringen av Schleyer skulle presse myndighetene til å løslate «første generasjon RAF» fra fengsel.
Etter at gislene ble befridd begikk tre medlemmer av «den første generasjonen» (Andreas Baader, Gudrun Ensslin og Jan-Carl Raspe) selvmord i Stammheim-fengselet, mens et fjerde medlem (Irmgard Möller) overlevde sitt selvmordsforsøk. Kort etter ble Schleyer myrdet.
Begynnelse
13. oktober 1977 ble Lufthansa-maskinen «Landshut» (oppkalt etter byen Landshut i Bayern) med nummer LH 181 fra Palma til Frankfurt kapret av fire personer som tilhørte gruppen «Martyr Halimeh», en del av Folkefronten for Palestinas frigjøring. Lederen for gruppen var seriemorderen Zohair Youssif Akache (23 år), som kalte seg Captain Martyr Mahmud. De tre andre kaprerne var Souhaila Andrawes (23 år) alias Soraya Ansari, libaneseren Nabil Harb (23 år) alias Riza Abbasi og Akaches forlovede Nadia Shehadah Yousuf Duaibes (22 år) alias Shanaz Gholoun. Det befant seg 82 passasjerer og 5 besetningsmedlemmer på flyet.
Over Middelhavet og Den arabiske halvøy
Maskinen ble først tvunget til Roma, hvor den tanket og Mahmud første gang presenterte kaprernes krav. Disse var identiske med kravene fra RAF-gruppen som hadde bortført Hanns-Martin Schleyer. I tillegg krevde kaprerne at to meningsfeller som satt i tyrkisk fengsel ble løslatt, samt 15 millioner amerikanske dollar.
Et GSG9-fly fulgte etter Landshut fra Larnaka. Etter at Landshut hadde tanket opp på nytt, fløy flyet til Aden i det daværende Sør-Jemen. Regjeringen i landet blokkerte imidlertid alle start- og landingsbanene. Ettersom flyet gikk tomt for drivstoff, hadde ikke kaprerne annet valg enn å la flyet lande på en sandstripe ved siden av en startbane. Kapteinen, Jürgen Schumann, fikk forlate flyet for å inspisere hjulene. Etter at kapteinen kom tilbake til flyet ble han skutt i hodet i flyets midtgang, fordi han hadde vært borte for lenge og ikke reagert på tilrop fra lederen for kaprerne. Årsaken til at kapteinen ble borte lenger enn planlagt er ikke kjent, men det antas at han ble tatt i forvaring av myndighetene og først senere kunne returnere til flyet.
Mogadishu
Maskinen tanket opp og tok 17. oktober av på nytt, ført av andrepiloten Jürgen Vietor. Flyet satte kurs mot den somaliske hovedstaden Mogadishu, hvor det landet 4:40 sentraleuropeisk tid. Liket av piloten ble kastet ut og kaprerne satte et ultimatum for løslatelse av RAF-medlemmene til klokken 15 samme dag.
Etter å ha fått melding om at de tyske myndighetene ville imøtekomme kravet om løslatelse, men trengte mer tid på å sende RAF-medlemmene til Mogadishu, forlenget kaprerne fristen til klokken 1:30 neste dag, 18. oktober.
Men klokken 0:05 stormet antiterrorstyrken GSG9, i Operation Feuerzauber under ledelse av Ulrich Wegener, Landshut. Aksjonen varte i syv minutter, og tre av kaprerne ble drept. Bare «den tjukke», Souhaila Andrawes, overlevde. En GSG9-mann og flyvertinnen Gabriele Dillmann ble skadet. Klokken 0:12 kunne statssekretær Hans-Jürgen Wischnewski, som var til stede, melde fra til kansler Helmut Schmidt om at aksjonen var vellykket.
Etterspill
De fengslede RAF-medlemmene Jan-Carl Raspe, Gudrun Ensslin og Andreas Baader begikk om morgenen 18. oktober selvmord. Irmgard Möller overlevde et selvmordsforsøk. Dagen etter gjorde RAF kjent at de hadde «henrettet» Hanns-Martin Schleyer. Liket ble funnet 19. oktober i bagasjerommet på en forlatt Audi i Alsace.
Frigjøringen av Landshut skjedde etter ordre fra den føderale regjeringen. Helmut Schmidt fortalte senere at han hadde gått av dersom aksjonen hadde mislyktes eller for mange gisler hadde mistet livet. Det var allerede skrevet en avskjedsansøkning, som ble ødelagt etter den vellykkede aksjonen.
Den eneste overlevende terroristen, Souhaila Andrawes, forsvant og dukket opp i Norge i 1991. I 1994 ble hun oppsporet og utlevert til Tyskland året etter. Hun sonet 5 år av fengselsstraffen på 10 år for flykapring, frihetsberøvelse, utpressing, medvirkning til overlagt drap og drapsforsøk, og bor i dag i Oslo.
Filmatisering
I forbindelse med at det var 30 år siden flykapringen og «den tyske høsten» ble kapringen filmatisert av ARD, som er en sammenslutning av de offentlige allmennkringkastingsselskapene i Tyskland, i 2007. Filmen med tittelen Mogadishu ble regissert av Roland Suso Richter og hadde première i november 2008. Filmen har et budsjett på ca. 50 millioner kroner.
Jan Erik Gabrielsen
Jan Erik Gabrielsen (født 18. april 1950 i Rolvsøy, død 12. juni 2012) er en norsk tidligere vektløfter, styrkeløfter og bokser, som konkurrerte for Lenja Atletklubb og Turn- og Idrettslaget National.
Gabrielsen vant gull i NM i vektløfting i 1976, 1977 og 1978. To ganger har han satt norgesrekorder i vektløfting; først i 1975 med et støt på 188,5 kg, og så i 1978 med et støt på 193 kg. I Nordisk mesterskap i vektløfting vant han bronsemedalje i 1977, og kom på 4.-plass i 1978. Han har også vunnet tre NM-gull for lag. Gabrielsen har to ganger vunnet gull i NM i styrkeløft og to ganger vunnet gull i NM i benkpress. Han har også satt flere norgesrekorder innen styrkeløftsporten.
Mot slutten av sin idrettskarriere ble Gabrielsen tatt for dopingbruk, og utestengt av domsutvalget i Norges Idrettsforbund frem til 4. februar 1993. Han vendte aldri tilbake til idretten etter dopingutestengelsen.
== Resultater og meritter i vektløfting ==
Špela Pretnar
Špela Pretnar (født 5. mars 1973 i Bled) er en tidligere slovensk alpinist.
Karriere
Pretnar tilhørte i mange år verdenseliten i disiplinene slalåm og storslalåm. Hun oppnådde også en pallplass i super-G.
Andre Sennwald
Andre David Sennwald jr. (født 4. august 1907, død 12. januar 1936) var en amerikansk journalist og filmkritiker som var ansatt i The New York Times.
Biografi
Sennwald ble uteksaminert fra Columbia University School of Journalism. Han ble ansatt i The New York Times i 1930. Sennwald overtok som filmkritiker i avisen etter at Mordaunt Hall sluttet i stillingen i oktober 1934.
Sennwald døde av kullosforgiftning 12. januar 1935 i takleiligheten sin på Upper West Side i New York, før leiligheten eksploderte på grunn av en gasslekkasje. Eksplosjonen ødela både leiligheten hans og de tre øverste etasjene i 17-etasjesbygget. Sennwald ble funnet av sin kone Yvonne Beaudray og hennes søster, som gikk for å se etter ham da han ikke møtte opp til en avtale. Ifølge politiet hadde han både slitt med iritis, som truet synet hans, og søvnløshet og obduksjonen konkluderte med at han mest sannsynlig hadde begått selvmord. Det ble ikke funnet noe selvmordsbrev og politiet utelukket ikke at det kunne ha vært en ulykke.
Sennwalds siste filmanmeldelse var for Spøkelset flytter med (1935). Frank S. Nugent tok over som filmkritiker for The New York Times.
Carl Heger
Carl Heger (født Johansen 17. april 1910 i Tustrup, død 2. mai 2002) var en dansk skuespiller.
Scenedebuten fant sted på Aalborg Teater i 1937. I 1938 kom han inn på Det kongelige Teaters elevskole for å utdanne seg videre som skuespiller.
Senere hadde han engasjementer ved ulike teatre i København, før han i 1947 ble direktør for Allé Scenen, som han ledet frem til 1952. Gjennom sin karriere hadde han en rekke roller i danske filmer.
«Lurblæserne»
«Lurblæserne» er et kunstverk på Rådhuspladsen i København. De to blåserne er utført i bronse og plassert på en søyle av tegl. Samlet høyde på monumentet er ca. 20 meter.
Monumentet er utført av billedhuggeren Siegfried Wagner, og arkitekt Anton Rosen står for utformingen av søylen. Det ble utført i perioden 1911–1914, og var en gave til Københavns kommune i anledning 100-året for brygger J.C. Jacobsens fødsel. Det ble oppstilt på Rådhuspladsen i 1914.
Inskripsjon på sokkelen lyder «J.C. JACOBSEN•CARLSBERG 1811•2•SEPTEMBER•1911».
Ideen om en lurblåser på søyle på Rådhuspladsen kom opprinnelig fra Lorenz Frølich rundt 1890, og en prøveoppstilling med en slik figur fant sted i 1901. Endringen fra én til to lurblåsere kom relativt sent i arbeidet med det endelige monumentet, noe som førte til at de to figurene står trangt på søylen.
Lurblåserne skulle etter sigende blåse i hornene når en jomfru passerte dem.
Sam Sharpe
Sharpe var slave hele sitt liv, selv om han hadde fått lov til å bli godt utdannet til baptistdiakon. På grunn av utdannelsen ble han høyt respektert av de andre slavene, og han ble en kjent predikant og leder for dem.
Sharpe arbeidet som diakon ved Burchell Baptist Church i Montego Bay, der presten het Thomas Burchell. Sharpe tilbrakte det meste av sin tid med reiser til ulike eiendommer i St. James-området og utdannet slavene om kristendom og frihet for alle.
I den feilaktige oppfatning at frigjøring allerede hadde blitt gitt til slavene av det britiske parlamentet, organiserte Sharpe en fredelig generalstreik over mange av eiendommene i det vestlige Jamaica i en kritisk tid for plantasjens eiere, nemlig under innhøsting av sukkerrør. Sharpes fredelige protest eskalerte kraftig og anses som det største slaveopprøret på Jamaica. Under opprøret ble hundrevis drept, inkludert 14 hvite plantasjeeiere.
Opprøret ble slått kraftig ned av Jamaicas militære innen to uker, og mange av ledere, inkludert Sharpe, ble hengt i 1832. Like før han ble hengt for sin rolle i opprøret, sa Sharpe «Jeg vil heller dø i galgen, enn å leve i et minutt mer i slaveri». Opprøret er blitt sett på som en av hovedårsakene til den endelige avskaffelsen av slaveri i det britiske imperiet.
I 1975 erklærte regjeringen av det uavhengige Jamaica at Sharpe var en nasjonalhelt. Han fikk en skole i Montego Bay grunnlagt og oppkalt etter seg. Han er også blitt avbildet på diverse jamaicanske mynter og sedler gjennom tidene.
«Dragespringvannet»
«Dragespringvannet» er en fontene på Rådhuspladsen i København. Kunstverket er utført i bronse og granitt og forestiller en tyr og en drage i kamp. Verket er et resultat av et samarbeide mellom Thorvald Bindesbøll og Joakim Skovgaard. Anledningen var en konkurranse om et monument til Amagertorv-Højbro Plads som Foreningen til Hovedstadens Forskønnelse hadde utlyst.
Det første utkastet til «Dragespringvannet» ble modellert av Skovgaard i 1889, som også var opphavsmannen til den første idéen. Bindesbøll endret prosjektet og Skovgaard utferdiget en ferdig skisse. De to kunstneres forslag vant imidlertid ikke konkurransen ettersom førstepremien gikk til «Storkespringvannet».
I stedet ble «Dragespringvannet» oppført på Rådhuspladsen og ble avduket i 1904 uten tyren. Avisen Politiken hadde et intervju med Bindesbøll rett før avdukingen og journalisten spurte blant annet om hvordan samarbeidet mellom de to hadde vært. Det ble også stilt spørsmål om hvem som hadde komponert hva av Springvandet. På spørsmålet svarte Bindesbøll: Etter avdukingen var pressen full av kritikk og i de påfølgende årene sammenliknet man det med en spyttbakke. Tyren kom endelig på plass nesten 20 år senere, i 1923.
Inskripsjon: «TILVEIEBRAGT FOR/OVERSKVDET VED RÅDHVS-/VDSTILLINGEN AF/DANSK KUNST 1901:/ OVERDRAGET/BYEN 1904»
Dødsrune
Dødsrune, etter tysk Todesrune, var de tyske nazistenes kallenavn på runetegnet «yr» (ᛦ) i den yngre, skandinaviske runerekka. Tegnet består av en loddrett strek med to kortere linjer som skråner nedover ut fra hver side av nedre del av hovedstreken.
Bakgrunn
I 1908 publiserte runemystikeren Guido von List en samling på 18 fantasifulle «Armanen-runer». Ifølge hans rasistiske ariosofi var «dødsrunen» et magisk tegn fra germansk oldtid som symboliserte døden, det feilaktige og annet. Form- og innholdsmessig kunne runen tolkes og omtales som «en omvendt livsrune», det vil si det gaffelformede runetegnet «elgr» (algiz, elhaz, ᛉ) , også omtalt som «gaffelkors», snudd opp-ned. Von Lists variant ble sagt å representerte «mann», «menneske», «liv» og «fødsel», men var opprinnelig et nøytralt tegn i den eldre runerekka med lydverdien «stemt S» og latinsk skriftverdi «R» på samme måte som «yr» i den yngre; tegnet ble snudd for å skille det fra liknende runer. Lydverdien til «dødsrunen» i von Lists system var imidlertid «i» eller «y».
Betydning og bruk i nazismen
De uhistoriske forestillingene om en «dødsrune» vant gjenklang blant annet i den ultranasjonalistiske, tyske Völkisch-bevegelsen. Svermerisk dyrking av gamle, nordiske og germanske symboler var også utbredt i deler av SS, nazistpartiet NSDAPs ideologiske elitetropper. Organisasjonens leder Heinrich Himmler bygde sine ideologiske visjoner før og under andre verdenskrig delvis på mytologi og okkultisme.
Nazistene brukte «dødsrunen» istedenfor kristent kors ved begravelser, særlig for å hedre døde SS-menn, både i dokumenter, aviser og på improviserte og faste gravsteiner. Under krigen brukte også Quislings fascistparti Nasjonal Samling (NS) «den germanske dødsrune» som symbol i trykte oversikter og på minnesmerker over falne frontkjempere. På tilsvarende måte kunne «livsrunen» brukes for å markere fødselsdatoer i annonser og liknende. Lebensrune ble også brukt som kjennetegn for Lebensborn-programmet, NS Hjelpeorganisasjon og annet.
Nynazister kan fortsatt benytte nazistenes «døds-» og «livsruner» som ideologiske symboler i propaganda og dekor. Også norske høyreekstremister bruker disse i sitt miljø.
Annet
Kritikere av fredsbevegelsen på 1960- og 1970-tallet kunne hevde at det kjente peace-merket bestod av en nazistisk dødsrune innskrevet i en sirkel. Dødsrunen kan også tolkes som et latinsk kors som er snudd på hodet og har brukket midtbjelke som henger ned fra midten.
I norrøn tid ble magiske dødsruner som kunne føre til død, kalt helstafir eller valrúnar. på samme måte som seiersruners (sigrúnar) kunne føre til seier. De tyske nazistene kalte sikksakk-S-en i emblemet til SS for Siegrune, «seiersrune».
Betegnelsen «dødsrune» kan, som på svensk, også brukes om en nekrolog, det vil si et minneord over en avdød.
Eksterne lenker
Algiz
Deutsche Bundesbank
Deutsche Bundesbank (norsk: Forbundsbanken i Tyskland) er Tysklands sentralbank, med hovedkontor i Frankfurt am Main. Banken ble grunnlagt i 1957, som en videreføring av Bank deutscher Länder (norsk: de tyske delstatenes bank), stiftet 1948. Tysklands gjenforening i 1990 medførte at delstatene som hadde tilhørt det tidligere DDR, sluttet seg til banken. DDRs sentralbank (Staatsbank der DDR) ble omgjort til forretningsbank. Sentralbanken er som følge av Tysklands medlemskap i EU, også medlem av Det europeiske systemet av sentralbanker. En sentral oppgave for banken er å gjennomføre dette systemets beslutninger i Tyskland.
Historie
Den tyske riksbanken, Deutsche Reichsbank, ble etablert 1. januar 1876, ved at den prøyssiske bank i Berlin ble omdannet til sentralbank for hele Tyskland. Banken var direkte underlagt rikskansleren og ble ledet av et direktorium med en president utnevnt av keiseren etter forslag fra Forbundsrådet.
I 1924 ble Riksbanken uavhengig av riksregjeringen, og presidenten ble valgt av et generalråd, bestående av 14 medlemmer, hvorav halvparten var utenlandske. Samtidig ble riksmarken innført som nytt betalingsmiddel for å stanse inflasjonen.
Fra 1937 ble Riksbanken igjen direkte underlagt regjeringen.
Etter den annen verdenskrig ble sentralbankfunksjoner først ivaretatt av delstatenes egne sentralbanker. Deretter ble i 1948 Bank deutscher Länder (De tyske delstatenes bank) stiftet, og endelig kom dagens sentralbank 1. august 1957. Deutsche Bundesbank dekket da Forbundsrepublikken Tyskland, som på det tidspunkt omfattet delstatene i Vest-Tyskland, og i tillegg Vest-Berlin som hadde en særlig status.
Etter Tysklands gjenforening i 1990 sluttet delstatene i det tidligere DDR seg til Deutsche Bundesbank. Sentralbanken i DDR, kalt Staatsbank der DDR, fulgte en annen utvikling ved først å skifte navn til Staatsbank Berlin, for deretter i 1994 å bli sammenføyd med KfW Bankengruppe. Det var dermed Deutsche Bundesbank som fikk ansvaret med å innføre Deutsche Mark i det tidligere DDR.
Innføringen av euro i Tyskland i 2002, medførte at Deutsche Bundesbank mistet sin enerett til å trykke penger. Euroen ble fra dette tidspunkt utstedt av Den europeiske sentralbank, som også har sitt hovedkontor i Frankfurt am Main.
Gbarnga
Gbarnga er en by i Bong i Liberia. Den er landets nest største by, etter hovedstaden Monrovia. Under den liberiske borgerkrigen var byen base for Charles Taylors National Patriotic Front of Liberia.
Indra
Indra er en av de viktigste av gudene innen hinduismen. Han tilhører de såkalte vediske guder.
Beskrivelse
Indra var en krigergud som var den sterkeste og den største krigeren av alle og han hadde blant annet evnen til å gjenopplive krigere som hadde falt i strid. Han beskyttet mennesker og guder fra ondskap og han holdt demonene i sjakk. Likesom mange andre mektige guder var også Indra opprinnelig en stormgud som ble knyttet til tordenen, og han skulle kunne nedkjempe monster (i første rekke Vritra) og ferdes over himmelen i en gyllen vogn, trukket av ti tusen hester.
Indra ble også tilbedt som regngud. Han beskrives som rødhåret og avbildes med enten to eller fire armer.
Alt dette gjør det nærliggende å anta at han har samme mytologiske opphav som Tor i nordisk mytologi. Foruten disse likheter med Tor som tordengud så hadde Indra en klubbe (vajra) som han fremkalte lyn med. Han fremstilles ofte ridende på en stor hvit elefant (Airavata). Foruten disse kjennetegn, kunne Indra også gjenkjennes på at han bærer med seg en krok, en snegl, et sverd, en snare og en regnbue.
Fortellingen om da Indra drepte Vritra er sentral i den vediske skapelseberetning og religionen da Indra etter slaget organiserte gudeverdenen, frigjorde solen og vannet og separerte lys fra mørke. På så vis ble han også fruktbarhets- og skapelsegud. At dette slag ble vunnet av Indra har gjort ham til en helt blant folket og gudene valgte ham til konge over gudene.
Indra holdt til i sin himmel Svarga hvis skyer omgir det hellige fjell Meru. Til Svarga kom alle krigere etter sin død. I Svarga hersket Indra sammen med sin hustru Indrani. Han knyttes også til den guddommelige rusdrikken soma som han styrket seg med foran kamper.
Under og etter den brahmanistiske tid har Indra tapt mye av sin storhet og betydning. I stedet er det Shiva og Vishnu som er blitt de viktigste gudene. Om man leser senere versjoner av Indras strid mot Vritra portretteres han som hevngjerrig og feig, og han trengte Shivas og Vishnus hjelp til å beseire Vritra.
Etterhvert fikk Indra rollen som værgud og hersker over de mindre betydningsfulle gudene.
I buddhismen
Indra er i buddhismen gjenkjennelig som Shakra (Shaka på pali) eller assimilert i bodhisattva Vajrapani. Han er en av hovedskikkelsene i Jâtaka.
Kåre Enerud
Kåre Enerud (født 11. august 1915, død 16. juli 1987) fra Sande i Vestfold ble skytterkonge på Landsskytterstevnet på Kongsberg i 1938.
Typhoo
Typhoo er et temerke fra Storbritannia. Det ble lansert i 1903 av John Sumner fra Birmingham i England.
Takao Isokawa
Takao Isokawa (født 10. juni 1984) er en japansk bryter som konkurrerer i fri stil i 96-kilosklassen. Han representerte landet sitt under Sommer-OL 2012 i London, der han ble utslått i andre runde.
Stillman College
Stillman College er et privat, kristent universitet i Tuscaloosa i delstaten Alabama, USA. Det ble opprettet i 1870 som et av de historiske svarte læresteder i USA, som fra første stund tok inn afroamerikanske studenter.
Ved universitetet var det 1,458 studenter og 86 vitenskapelig ansatte i 2006. Studiene gis opp til bachelornivå.
Den greske sentralbanken
Den greske sentralbanken (gr: Τράπεζα της Ελλάδος) er sentralbanken i Hellas. Hovedbygningen ligger i Athen, denne ble bygd i perioden 1933 – 1938.
Banken ble etablert 15. september 1927, og startet sin virksomhet 14. mai 1928. Den første sentralbanksjefen var Alexandros Diomidis, han var sentrabanksjef fram til september 1931. Til sammen har banken hatt 17 sentralbanksjefer, hvorav tre har blitt utnevnt til æressentralbanksjefer (honorary governors).
Etableringen av sentralbanken var en av flere ledd i den økonomiske reformen Hellas gjennomførte i etterkant av 1. verdenskrig, for å få orden på økonomien.
Hellas' valuta har i tiden under og etter 2. verdenskrig hatt mange problemer. Under den tyske okkupasjonen opplevde Hellas hyperinflasjon, og i 1944 ble drakmen erstattet av en ny, med forholdet 50.000.000.000 til 1. Denne nye drakmen ble igjen devaluert i 1953 og 1956. 1. januar 2001 ble Hellas medlem av EU, og innførte euro i 2002.
Siden Hellas er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Hellas og i EU.
Sentralbanksjef er per mai 2016 Yannis Stournaras. Han overtok etter Georgios Provopoulos i juni 2014, da Provopoulous' periode som sentralbanksjef utløp. Stournas kom fra stillingen som finansminister.
Visesentralbanksjefer er Theodoros Mitrakos og Yannis Mourmouras.
Familiekirken Mandal
Familiekirken Mandal ble formelt stiftet 11. september 2013, som et resultat av sammenslåing av de to menighetene Den Frie Evangeliske Forsamling Salem Mandal og Pinsemenigheten Filadelfia Mandal. Menighetene ble da gjenforenet etter 70 år.
Menigheten har sin opprinnelse fra tiden rundt 1917-19. I 1932 ble lokalet i Furulundsgata 12 bygget, og menigheten fikk navnet Salem, men i 1943 ble menigheten delt og Pinsemenigheten Filadelfia Mandal ble opprettet i 1944 Disse to menighetene forente seg altså igjen i 2013. Salem-bygget i Furulundsgata ble solgt og Familiekirken Mandal overtok menighetslokalet til Filadelfia menigheten. Så selv om Familiekirken Mandal er en nyopprettet menighet, så har den likevel en lang historie.
Menigheten holder til i Mandal i Agder, og hadde 288 tilskuddstellende medlemmer i 2022. Menigheten ledes av et eldsteråd etter modell fra Bibelen.
Familiekirken Mandal er knyttet til både De Frie Evangeliske Forsamlinger (DFEF) og Pinsebevegelsen i Norge.
Historie
Den Frie Evangeliske Forsamling i Mandal daterer sin virksomhet tilbake til tiden omkring 1917-1919. De første årene kalte menigheten seg offisielt for "De Frie Troende venner uten fast organisasjon i Mandal", vanligvis forkortet "Frie venner". Der er ingenting skriftlig fra denne tiden, første protokoll sees å være på begynt i den tiden menigheten fikk eget lokale i Furulundsgata i 1932. Den første dåpshandling foregikk i Lundevik i 1917, 7 km vest for byen, der 2 personer ble døpt med full neddykkelse. Sommeren 1918 var det igjen dåp og da foregikk dåpshandlingen ved Bankebroa. Omkring 1919 begynte evangelist Erik Skoie og flere andre å samles til møter i hjemmene. Mange åpnet sine hjem for møter, og da venneflokken økte og stuene ikke var store nok, ble det til at Totallokalet ble leid. Ved enkelte anledninger var det så mange samlet at folk stod i gårdsrommet og ute på gaten. Den 9. mai 1926 var det stevne på ungdomsforeningen og dåp i Mandalselva på Buøya. Her ble 5 stk. døpt. Dagen etter stod denne artikkelen i lokalavisen Lindesnes: "Gjendøperene hadde i går stevne her i byen med deltagere fra strekningen Spangereid-Kristiansand. Som et ledd i stevnet ble det i går ettermiddag ved halv 4-tiden foretatt voksendåp oppe ved Buøen. Denne begivenhet hadde lokket hundreder av nysgjerrige deropp. Det var 5 personer som ble døpt ved å dyppes helt under i elven."
I 1930 bestemte menigheten seg for å bygge sitt eget lokale. Lokalet Salem i Furulundsgata ble da bygd. Lokalet ble innviet 6. mars 1932. Under 2.verdenskrig ble lokalet beslaglagt av tyskerne. I 1943 ble også menigheten delt, og i januar 1944 ble Pinsemenigheten Filadelfia stiftet. I første tiden leide pinsemenigheten forskjellige lokaler for sine møter. På begynnelsen av 1960-tallet flyttet de inn i lokalene i Store Elvegate, og i 1995 flyttet de inn i lokalene i Sommerkroveien (det er i disse lokalene Familiekeirken Mandal nå holder til).
29. serierunde i Adeccoligaen 2007
29. serierunde i Adeccoligaen 2007 startet som en full serierunde den 28. oktober klokken 1300 med åtte kamper. Som en følge av resultatene etter denne runden ble Hamarkameratene klare for spill i Tippeligaen 2008, mens Sparta Sarpsborg og Tromsdalen slår følge med Skeid og Mandalskameratene ned i 2. divisjon.
Amblypodiini
Amblypodiini er en delgruppe av glansvingene som tilhører underfamilien stjertvinger (Theclinae).
Utseende
Middelsstore stjertvinger med ofte ganske lange stjerter på bakvingene. Oversiden er blå- eller grønnskimrende, undersiden brunspraglete.
Utbredelse
Gruppen er utbredt i Afrika og Sørøst-Asia.
Dragoș Grigore
Dragoș Grigore (født 7. september 1986) er en rumensk fotballspiller som spiller for Rapid București.
Korn
Cerealier (latin etter Ceres, korngudinnen), fellesbetegnelse for kornartene eller kornprodukter.
Korn er frukt fra grasfamilien som dyrkes for å kunne benyttes som føde for mennesker og dyr. Menneskene har dyrket korn siden steinalderen og vi dyrker korn av forskjellige arter over hele verden. Kornet er bygget opp av karbohydrater, proteiner og fett. Utover det inneholder kornet også vitaminer og mineraler. Innholdet av de ulike næringsemnene varierer mellom de ulike kornartene, innen arten mellom sortene og påvirkes av klima, jordsmonn og gjødsling.
Botanisk sett er korn en egen frukttype. En type nøttefrukt hvor frøskallet er vokst sammen med fruktveggen. Denne frukttypen kalles også karyopsis eller skallfrukt. Frukttypen finnes kun innen grasfamilien (Poaceae).
Karbohydrater
Karbohydratene utgjør 70–80 % av kornet og består vesentlig av stivelse og kostfiber. Kostfibrene finnes primært i det ytre laget av kornet og stivelsen i den hvite delen av kornet.
Proteiner
Proteiner utgjør 8–16 % av kornet. Mengden protein og kvaliteten på proteinet betyr mye for hvor egnet de ulike kornartene er til brødbaking. Hvete inneholder glutenproteiner som er viktige når brød bakes. Glutenproteinene danner et nettverk som gjør at deigen ikke faller sammen når den hever, og siden bakes. Havre og bygg inneholder ikke gluten og egner seg derfor ikke til bakst som skal heve, med mindre hvete tilsettes.
Hockley County
Hockley County er et fylke i den amerikanske delstaten Texas. Det grenser mot Lamb County i nord, Lubbock County i øst, Terry County i sør og mot Cochran County i vest.
Korn
Fett
Fett utgjør bare 1–7 % av kornet, avhengig av art. Fettet finnes primært i kimen og består hovedsakelig av umettet fett. I siktet mel er kimen fjernet, noe som gjør at fettinnholdet blir svært lavt.
Hockley County
Hockley Countys totale areal er 2 353 km² hvorav 1 km² er vann. I 2000 hadde fylket 22 716 innbyggere og administrasjonssenteret ligger i byen Levelland. Fylket har fått sitt navn etter George Washington Hockley.
Boksing under samveldelekene 1994
Boksing under de britiske samveldeleker 1994. Boksing var en av flere sporter under de femtende samveldelekene som ble arrangert i Victoria i Canada i perioden 18. til 28. august 1994. Det var den femtende gangen som boksing var med på programmet i Samveldelekene. I lekene i 1994 ble det konkurrert i tolv vektklasser i boksing, kun for menn. Alle tapende semifinalister fikk bronsemedaljer. Canada ble beste nasjon med fire gullmedaljer foran Kenya og Nord-Irland med to hver.
Korn
Vitaminer og mineraler
Korn er en av våre viktigste kilder til vitaminer, spesielt B-vitaminer, men også vitamin E. B-vitaminene finnes primært i den ytre delen av kornet mens e-vitamin finnes i kimen. Korn og melprodukter er viktige kilder til mineraler i kosten vår. Spesielt jern og sink. Mineralene finnes også i den ytre delen av kornet. Det betyr at siktet mel inneholder mindre vitaminer og mineraler enn sammalt mel.
Areal
I Norge dyrkes det kornartene bygg, havre, hvete og rug. Av bygg og havre dyrkes vårformene, de såes om våren. Av hvete dyrkes både vårformene og høstformene. Arealene av høsthvete var 30% av det totale hvetearealet i gjennomsnitt for årene 2006-2015. Det er stor variasjon i arealet av høsthvete mellom de ulike år fordi bøndene er avhengig av en tørr periode om høsten for å få sådd denne. Av rug dyrkes stort sett bare høstformene. Også her er det stor årlig variasjon i areal.